Държавен вестник, бр. 45, 2024 г., стр. 17

БРОЙ  45	
Д Ъ Р Ж А В Е Н  В Е С Т Н И К 	
СТР.  17  
ПОСТАНОВЛЕНИЕ № 175 
ОТ 22 МАЙ 2024 Г.
за одобряване на допълнителни разходи по 
бюджета на Министерството на здравеопаз-
ването за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на здраве-
опазването за 2024 г. в размер 1 000 000 лв. 
за закупуване на ваксини за безплатна иму-
низация срещу коклюш на бременни жени 
през 27 – 36 г.с., организиране на имунизаци-
онния процес, разкриване на имунизационни 
кабинети и осигуряване провеждането на 
лабораторна диагностика на коклюш поради 
епидемично разпространение на заболяването 
в България.
(2) Средствата по ал. 1 да се осигурят за 
сметка на преструктуриране на разходите и/
или трансферите по централния бюджет за 
2024 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта 
на промоцията, превенцията и контрола на 
общественото здраве“, бюджетна програма 
„Профилактика и надзор на заразните бо-
лести“, по бюджета на Министерството на 
здравеопазването за 2024 г.
(2) Със сумата по чл. 1, ал. 1 да се увели-
чат показателите по чл. 15, ал. 3 от Закона 
за държавния бюджет на Република България 
за 2024 г.
Чл. 3. (1) Министърът на здравеопазването 
да извърши съответните промени по бюджета 
на Министерството на здравеопазването за 
2024 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ-
ния бюджет за 2024 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси във връзка с чл. 82, ал. 2, т. 1 и 2 
от Закона за здравето.
§ 2. Изпълнението на постановлението се 
възлага на министъра на здравеопазването.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Димитър Главчев
И.д. главен секретар на Министерския съвет: 
Габриела Козарева
3527
ПОСТАНОВЛЕНИЕ № 176 
ОТ 22 МАЙ 2024 Г.
за определяне на органи за контакт с изпъл-
нителите на проекти, които са част от Транс­
европейската транспортна мрежа (TEN-T)
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Трансгранични проекти и проекти 
от общ интерес, част от Трансевропейската 
транспортна мрежа (TEN-T) по смисъла на 
чл. 3, букви „а“ и „м“ от Регламент (ЕС) 
№ 1315/2013 на Европейския парламент и на 
Съвета от 11 декември 2013 г. относно насоките 
на Съюза за развитието на Трансевропейската 
транспортна мрежа и за отмяна на Решение 
№ 661/2010/ЕС (ОВ, L 348 от 20 декември 
2013 г.) (Регламент (ЕС) № 1315/2013) са, 
както следва:
1. по отношение на Транспортен коридор 
„Източен-източносредиземноморски“ в след-
ните му части:
а) Крайова – Калафат – Видин – Со-
фия – Солун (железен път);
б) София – границата със Сърбия/граница-
та с Република Северна Македония (железен 
път);
в) Дробета Турну Северин/Крайова – Ви-
дин – Монтана (републикански път);
г) София – границата със Сърбия (репуб­
ликански път);
2. по отношение на Транспортен коридор 
„Рейнско-Дунавски“ в следните му части:
а) Букурещ – Гюргево – Русе (железен път);
б) Дунав (Келхайм – Констанца/Мидия/
Сулина) и свързаните с тях речни басейни на 
Вах, Сава и Тиса (вътрешни водни пътища);
3. за други проекти за коридорите на ос-
новната мрежа на Трансевропейската транс-
портна мрежа (TEN-T), определени съглас-
но чл. 44, параграф 1 от Регламент (ЕС) 
№ 1315/2013, чиято крайна стойност надхвърля  
300 000 000 евро.
(2) За изпълнение на трансгранични проек-
ти по ал. 1 се създават съвместни структури, 
включително дъщерните им образувания, 
които провеждат процедури за възлагане на 
обществени поръчки, като прилагат нацио-
налното право на една от държавите членки, 
участваща в съвместната структура.
(3) Алинея 2 не се прилага:
1. за процедури за възлагане на общест-
вени поръчки във връзка с изпълнението на 
трансграничните проекти по ал. 1, които са 
стартирали преди 10 август 2023 г.;
2. за процедури за възлагане на обществени 
поръчки, провеждани от съвместна струк-
тура, създадена преди 9 август 2021 г., ако